Els aficionats a les motos prenen Montmeló entre fortes mesures de seguretat\nEls carrers de Montmeló són territori dels "motards" aquest cap de setmana. Són els dies del Gran Premi de motociclisme, i milers d'aficionats a les motos s'apleguen a la rodalia dels Circuit de Catalunya. Aquests dies, el poble de Montmeló multiplica la seva població, i passa dels 8.700 habitants a acollir més de 30.000 persones. Els és permès gairebé tot menys l'excés de velocitat. Això sí, dins l'espai que s'ha habilitat amb l'objectiu de reduir riscos i evitar accidents. I perquè així sigui un dispositiu de 280 agents entre policia local, Mossos d'Esquadra i Protecció Civil vetllen per la seguretat.\n14/06/2009 - 07.09 Actualitzat 14/06/2009 - 12.33\nNit amb més afluència d'aficionats a les motos a Montmeló. El municipi, de 8.700 habitants, ha arribat a aplegar fins a 30.000 persones en una sola nit durant aquest cap de setmana del Gran Premi de motociclisme.\nMolts dels aficionats que han decidit passar la nit a la zona d'acampada dels voltants del circuit es queixen de la forta presència policial i de la pujada dels preus per acampar. Els organitzadors ja han avisat que la crisi els passa factura, i que no s'arribarà als 131.000 espectadors del Gran Premi de l'any passat. De fet, s'esperen entre 80.000 i 85.000 espectadors.\nGran desplegament de seguretat\nPer evitar problemes, des de fa tres anys els Mossos d'Esquadra, amb la col·laboració de la policia local, posen en marxa un dispositiu per prevenir els accidents. Es tanquen els accessos als polígons industrials de Montmeló, Montornès i Granollers i es munten controls per detectar possibles irregularitats en les motos i també el grau d'alcoholèmia dels conductors.\nEnguany s'ha habilitat un centre de coordinació on hi ha els diferents membres dels cossos de seguretat, sanitat i voluntariat que durant les nits vetllen per la seguretat de la ciutadania. Aquest cos esta compost per 16 efectius de la policia local de Montmeló, 190 mossos d'esquadra, 50 membres de Protecció Civil i 26 persones de la Creu Roja (entre metges, ATS, voluntaris i conductors d'ambulàncies).\nPer a possibles accidents de circulació, hi ha un dipositiu sanitari format per una clínica mòbil amb metges i ATS, cinc ambulàncies (inclosa una UCI) i s'ha reforçat el personal sanitari del centre de salut.\nL'Ajuntament, a més, recomana als veïns que no s'acostin a les zones habilitades per als motoristes i tracen itineraris per on els habitants poden circular en cotxe amb seguretat.\nMontmeló, territori "motard"


Va arribar a Cuba fugint d’una epidèmia a Barcelona i va arruïnar-se diverses vegades abans de triomfar amb el rom\nCada vespre, a les quatre cantonades del planeta, ressona un cognom català que pren vida en els moments d’oci, temps lliure i relax de milers de persones. El Ron Bacardí és una marca reconeguda arreu del món que té uns orígens ben catalans. La construcció d’aquest colós de les begudes espirituoses va fer els primers passos als anys vint del segle XIX, quan els sitgetans Joan i Magí Bacardí abandonen Barcelona, enfonsada en la crisi i sota els efectes d’una epidèmia de febre groga, per posar rumb a Cuba, terra promesa de molts catalans. Allà van aconseguir que la botiga que regentaven esdevingués la més important de l’illa antillana, de manera que van poder relacionar-se sovint amb les elits locals. El fill de Joan Bacardí, Facund, va fer valer la seva projecció social per casar-se amb Victoria Moreau, d’una nissaga francesa de cafeters que havien arribat a Cuba fugint de la revolució del 1791 a Haití, un país on tenien tots els negocis.\nA partir d’aquest instant, la vida de Facundo Bacardí serà un examen continu de persistència i voluntat de perseguir l’èxit, perquè, un cop el sitgetà errant havia aixecat una firma comercial de gran importància, el terratrèmol del 1852 el tornarà de cop a la casella de sortida, completament arruïnat. Després d’una etapa fugaç al seu Sitges natal, va tornar a Santiago amb ànims renovats, i amb la intenció de transformar el rom tosc i agressiu que s’hi consumia en una beguda més fina i agradable al paladar. Els primers experiments domèstics amb la nova destil·lació van començar el 1855 i van resultar tan positius que no trigaria a iniciar-ne la comercialització.\nAquest empresari sitgetà, que va conèixer la ruïna, es va proposar –amb èxit– refinar el gust del rom\nPerò les desgràcies tornarien a treure el cap, perquè el 1868, en el marc d’unes relacions molt tenses entre Cuba i Espanya, els fills Facundo Jr. i Emilio van ser acusats de mals espanyols per les seves vel·leïtats independentistes. El cert és que la independència era l’única sortida que veien possible els Bacardí davant la política impositiva del govern espanyol, que portava camí d’arruïnar l’illa. El resultat va ser que Emilio acabaria visitant diverses presons espanyoles, just quan acabava de prendre el relleu del seu pare com a primer executiu de la companyia. Per acabar-ho d’adobar, la Guerra Chiquita, un dels capítols del conflicte hispano-cubà, va provocar la fallida de la companyia Bacardí. Un cop més, la família havia de començar de zero.\nEl 1886, enmig de l’enèsim renaixement, Facundo Bacardí va morir, però havia deixat la llavor tan ben plantada que tot el que va passar després és una història de pel·lícula. El 1898 l’enginyer de mines Jennings S. Cox, que treballava en una explotació a la localitat de Daiquirí, va crear un còctel amb la base de Bacardí Carta Blanca que va batejar com a Daiquiri i que ha arribat fins als nostres dies. Però és que només un parell d’anys més tard els membres del Signal Corps (un cos de l’exèrcit dels Estats Units) inventarien el Cuba Libre, fent servir Bacardí Carta de Oro per barrejar amb Coca-Cola. En altres paraules, el rom d’aquests catalans originaris de Sitges havia entrat de ple dret a la cultura popular del món sencer.\nEl 1910 van triar Barcelona com a destinació primerenca en el procés d’expansió de l’empresa més enllà de les fronteres de Cuba. Però el que realment va transformar el paper de la firma -i també de l’illa antillana- va ser la llei Volstead del 1919, també coneguda com a llei seca. La impossibilitat de distribuir i consumir alcohol als Estats Units va convertir Cuba en un apèndix festiu del veí del nord, amb visites contínues d’hordes de ciutadans americans disposats a deixar-se endur pels plaers de l’alcohol en estades de cap de setmana. El despertar de la festa seria violent i sobtat: amb el triomf de la revolució castrista l’any 1959, les autoritats van confiscar la factoria dels Bacardí. La solució va ser instal·lar-se als Estats Units, a Miami, on encara segueixen.\nEl 2005, tancant el cercle, van escollir com a president del consell d’administració Facundo Bacardí, descendent de nom idèntic al fundador del negoci. I sempre present a través de les dècades, el ratpenat característic que representa la marca.\nQuan Microsoft no tocava ni quarts ni hores “Tota innovació té una oportunitat per créixer en el mercat i convertir-se en un estàndard, però no és mai gens fàcil -explica Xavier Amores, director de l’MBA de la UdG-. En aquest cas, va aparèixer un sistema que va acabar millorant els avantatges de la tecnologia de Microsoft, cosa que la va fer fracassar ràpidment”, resumeix.\nQuan Microsoft no tocava ni quarts ni hores


Matrícula d'estudiants de primer curs 20-21 - Facultat de Filosofia i Lletres - UAB Barcelona\nMatrícula d'estudiants de primer curs 20-21\nLa matrícula dels estudiants i les estudiants de nou accés en PRIMERA OPCIÓ serà entre els dies 7 i el 10 de setembre.\nLa matrícula dels estudiants i les estudiants de nou accés en PRIMERA OPCIÓ serà entre els dies 7 i el 10 de setembre. Cada estudiant té una citació de matrícula que pot consultar en aquest enllaç1. Per accedir-hi haurà d’haver obtingut prèviament el NIU (Número d’Identificació Personal), seguint els passos que trobareu en l’enllaç 2. L’estudiant podrà matricular-se des del moment indicat en la seva citació personal fins el dia 10 de setembre a les 18:00h de la tarda. Us recomanem que no ho deixeu per al darrer moment, en previsió que pugui sorgir algun problema.\nÉs imprescindible realitzar la matrícula en el període indicat; si no ho féssiu, perdríeu de la plaça atorgada.\nSi teniu alguna gratuïtat o descompte NO INFORMATS en el moment de la preinscripció universitària, haureu de digitalitzar la documentació acreditativa i enviar-la per correu electrònic a documentacio.matricula.lletres@uab.cat abans del dia 7 de setembre.\nIgualment, tota altra documentació pertinent (escanejats de carnets de família nombrosa, certificats de discapacitat, acreditacions de beques...) l’heu d’enviar prèviament al mateix correu electrònic.\nPer presentar-vos la Facultat, informar-vos amb més detall del procés de matrícula i resoldre eventuals dubtes, esteu citats el divendres dia 4 de setembre a les 10:00h a una sessió virtual a través de Live Events. Per accedir-hi no cal instal·lar cap aplicació; només heu d’activar el següent enllaç el dia i hora indicats:\nAccés a la Sessió de Benvinguda\nEls estudiants que han estat assignats en SEGONA O ALTRA OPCIÓ NO ES PODEN MATRICULAR encara, però sí que poden assistir a la sessió virtual a través del mateix enllaç.\nFinalment en el següent enllaç 3 trobareu resumida tota la informació que us acabem de donar.


Audiología - Optica Herrero\nNotes que tens dificultats per escoltar? Nosaltres t’ajudem a recuperar l’audició.\nEspecialistes en pèrdua auditiva\nLa hipoacúsia o baixa audició és una situació relativament freqüent en persones majors de 50 anys i augmenta exponencialment amb l’edat. La típica pèrdua d’audició per l’edat es caracteritza per una disminució de l’audició en freqüències agudes, mentre que les freqüències greus es mantenen estables. Altres factors de risc relacionats amb la hipoacúsia són el sexe (els homes tenen més risc que les dones), l’exposició al soroll, infeccions d’oïda, alguns fàrmacs, tabaquisme, diabetis mellitus i hipercolesterolèmia.\nActualment existeixes múltiples solucions auditives en forma d’audiòfons que permeten corregir un gran nombre d’alteracions auditives presents en la població. Abans d’aconsellar una solució auditiva és necessari realitzar una audiometria, que és la prova que ens caracteritza el llindar d’audició i a partir del qual es decideix quin és l’audiòfon òptim per a cada cas. Aquesta prova és molt senzilla de realitzar i es pot fer a la nostra botiga el dia que vulguin.\nLa correcta audició no solament és aquella en la qual podem sentir, sinó també la que podem comprendre tot el que sentim en diferents condicions de soroll. De vegades els primers símptomes apareixen en aquelles situacions on moltes persones parlen alhora i se’ns fa difícil comprendre tot el que diuen. No deixis que els problemes es facin crònics i consulta’ns si la teva audició és normal o necessita una ajuda per aconseguir una bona qualitat.


L'Altre Festival Internacional d'Arts Escèniques i Salut Mental\nEscrit el 11 Novembre 2019\nResponsable de Comunicació de L'Altre Festival\nBenvinguts i benvingudes. L'espectacle és a punt de començar! Teatre, música, dansa, circ i salut mental. Això és l’Altre Festival! El primer festival d’arts escèniques i salut mental, amb espectacles que donen visibilitat a les propostes artístiques creades o protagonitzades per persones amb problemàtica derivada de la salut mental i a les obres que reflexionen sobre la salut mental.\n"Qualsevol cosa, per estable que sembli, es pot enfonsar en deu minuts. Pum! Així és com funciona la salut mental. Al Festival la gent ve atreta perquè aporta coses diferents. Són altres mons, altres emocions, emocions intenses… històries de vida molt potents", afirma Manel Anoro, director de l’Altre Festival.\nEnguany el festival s’ha desplegat en quatre dies, del 6 al 9 de juny al recinte Fabra i Coats de Barcelona, amb sis escenaris diferents en la seva cinquena edició. Companyies artístiques d’arreu del món (Regne Unit, Costa Rica, Portugal, República Txeca i Espanya) es reuneixen per compartir i gaudir de propostes artístiques aficionades i professionals. Amb un programa que inclou més de 35 espectacles, el Festival pretén trencar prejudicis, estigmes i etiquetes. L’espectacle de producció pròpia Gallos de pelea, en col·laboració amb Cabosanroque i l’Associació Matisssos, el darrer treball de Mark Lockyer Keep on Walking, Federico!, estrenat al Teatre Lliure, l’espectacle InSomnio de la companyia Teatro do Mar, i altres espectacles de companyies aficionades i professionals, apropen al públic general la realitat de la salut mental.\nS’ha demostrat que les arts escèniques són una eina fonamental en el procés de rehabilitació de les persones que pateixen algun problema de salut mental. El teatre, la dansa, la música, el circ i la poesia fan que puguin tenir un punt de trobada, un lloc d’intercanvi, creació i participació.\nEnguany, l’Altre Festival ha començat una nova etapa d’internacionalització amb el projecte "The Other Festivals". El passat mes d’abril es va celebrar a Rosario (Argentina) El Otro Festival amb la idea de compartir, aprendre, descobrir i viure la mirada de l’Altre a diferents països del món.\nMés de 12.000 espectadores i espectadors, 1.300 participants i 70 companyies han participat en les últimes 5 edicions del Festival. Alguns noms que ja han passat per l’Altre Festival són Joan Manuel Serrat, James Rhodes, Toni Mira, Marta Carrasco, Los Galindos, Stalker Teatro, Pallapupas, Accademi della Follia, Teatro do Mar i Mark Lockyer.\nEls orígens de l’Altre Festival s’inicien el 2000, quan un grup de persones vinculades al Centre de Dia Pi i Molist de l’Hospital de Sant Pau de Barcelona va fundar la Trifulga dels Fútils, una companyia estable de teatre formada per persones amb trastorn de salut mental, col·laboradors i col·laboradores procedents de l’àmbit sociosanitari i actors i actrius de teatre professionals. A partir d’aquesta experiència, i amb la idea de reunir-se amb altres companyies i trobar-se amb la comunitat, l’any 2015 es va crear l’Altre Festival.


L'etern retorn del #pressingCUP\nL’etern retorn del #pressingCUP\nERC i JxCat pressionen la CUP per uns pressupostos autonòmics, gens ecologistes, que mantenen la precarietat i no tenen cap referència a la fixesa de les interines. El pròxim cap de setmana la militància de la formació independentista votarà si dóna suport o no als comptes.\nAquest dimarts el govern d’Esquerra Republicana i Junts per Catalunya ha presentat els comptes catalans pel proper any 2022. Es podria dir que comença el “Pressing-CUP” però ja fa dies que ha començat i, clar està, anirà “in crescendo” dia rere dia. La direcció de la CUP ha convocat una consulta als seus militants per aquest cap de setmana per decidir si dóna suport o no als pressupostos.\nDe fet, la portaveu parlamentària d’ERC, Marta Vilalta parla d’un “gir a l’esquerra” en els pressupostos que sona més a ciència ficció o eslògan buit que a una realitat. La portaveu desgranava una sèrie de mesures com la gratuïtat de P2, reforç de l’atenció primària, inversió en cultura, renda bàsica universal o 750 milions d’euros per combatre l’emergència habitacional, entre d’altres qüestions.\nNo obstant, els pressupostos no serviran perquè els treballadors públics de la Generalitat vegin com es baixa radicalment la temporalitat, molt menys per internalitzar tots els serveis públics subcontractats amb salaris de misèria o la precarietat laboral. Tampoc garantiran noves contractacions per a P2 i l’atenció primària. Augmentar el pressupost en sanitat, no vol dir millorar l’atenció, sinó que augmentarà el traspàs de l’erari públic a la sanitat privada com va passar amb la Covid-19.\nAl “joc” més practicat per les forces polítiques sobiranistes també s’hi ha sumat Elsa Artadi. La portaveu de Junts per Catalunya ha subratllat que aquests seran els pressupostos "més expansius i més elevats que ha tingut mai la Generalitat de Catalunya". Si això ho diuen els hereus de Convergència, ja sabem què podem esperar: més diners per als grans empresaris catalans i runes pels treballadors. No podem oblidar que la legislatura passada, l’avui president de la Generalitat va tractar de generalitzar més la subcontractació de la feina pública amb la Llei Aragonès.\nEl PSC i l’abraçada de l’ós\nPer la seva part, el PSC i els Comuns busquen sucar dins d’aquest debat. Fa setmanes que ofereixen el seu suport al govern català. "La CUP ens donarà un altre cap de setmana d’intranquil·litat i inestabilitat", afirmava el diputat socialista Raul Moreno. En Comú Podem vol establir un pacte a tres bandes que inclogui, estabilitat i pressupostos a l’Ajuntament de Barcelona, el Parlament i el Congrés espanyol.\nSalvador Illa tampoc pot amagar la seva intenció de buscar una entesa que permeti dos anys més de la legislatura de Pedro Sánchez. I de retruc portar al govern de la Generalitat al seu “àmbit autonòmic”. Una forma més de disciplinar al poble català en els seu desig d’autodeterminació i de fer retornar a la senda autonòmica a Esquerra i els hereus d’Artur Mas.\nEt pot interessar: El govern d’Aragonès amb presses per aprovar els pressupostos\nEl dilema de la direcció cupaire\nEn diverses intervencions, els portaveus de la formació anticapitalista han criticat els mega projectes com el Hard Rock, el circuit de Catalunya, l’ampliació de l’aeroport, o els Jocs Olímpics d’Hivern amb les greus repercussions ambientals que això hi porta. I de fet es mostren pessimistes en relació als pressupostos.\nAquest cap de setmana, la CUP ha convocat assemblees obertes parlamentàries, en format telemàtic i presencial per discutir i resoldre què fer davant la votació parlamentària més important de l’any.\nTant és així que Poble Lliure, segons informa el diari Ara, s’abstindrà en la votació interna i no es posicionarà en contra de presentar esmenes a la totalitat. Recordem que Poble Lliure és el sector que integra la CUP que més va pressionar ERC i Junts per a la formació de govern i va posar sobre la taula fins i tot la possibilitat de l’entrada de la CUP en l’executiu català.\nPer la seva banda, Endavant, l’altre gran sector en el si de la CUP, confirmava en un comunicat la seva negativa a donar suport als pressupostos en dir que “entenem que l’única posició possible de la CUP respecte de la proposta de pressupostos del govern ERC-Junts és un no rotund. Però més enllà de la discussió sobre la lletra petita dels pressupostos o la seva funcionalitat en clau programàtica, creiem que aquest debat ha de ser una oportunitat per a una reflexió política de major profunditat”.\nLa direcció cupaire contempla la possibilitat, doncs, de no donar suport als pressupostos, qüestió que obligaria al govern a fer-ne uns de nous. I també hi ha la possibilitat que permetin la tramitació parlamentària però amb els pocs diputats que té la CUP, serà gairebé impossible introduir-hi esmenes.\nLa discussió dels pressupostos catalans demostra que no hi ha una majoria de diputats independentistes. Pel contrari hi ha els diputats d’Esquerra Republicana i Junts que volen administrar els pressupostos autonòmics de la mateixa manera que ho farien el PSC i els Comuns. Tenim el trifachito que vol passar el rodet espanyolista, misògin, LGTBIfòbic. I els dirigents de la CUP que dubten entre donar suport al govern o passar a l’oposició.\nEn síntesi, la CUP es debat entre donar un altre xec en blanc al bloc sobiranista o tornar a l’oposició. Aquesta última qüestió comportaria un gran canvi dins de l’escenari polític català i potser a tot l’estat.\nSerà capaç la direcció de la CUP de trencar amb l’estratègia autonomista d’Esquerra Republicana i Junts? Serà capaç de trencar amb la “gestualitat fastuosa” de Puigdemont i el seu Consell per la República impotent? Serà capaç de trencar amb els representants de la gran burgesia catalana per emprendre el camí de la classe treballadora? Aquest és el dilema de la direcció de la CUP.\nSi les assembles de la CUP s’oposen als pressupostos, seria una oportunitat per trencar amb el govern d’ERC i Junts que ataca als treballadors interins, que subcontracta i que reprimeix al jovent. Així com també d’una “reflexió política de major profunditat” hauria de sorgir una oposició política d’esquerra veritablement anticapitalista, amb independència de classe i que es proposi desenvolupar la mobilització amb la classe treballadora al capdavant.


Peñalver recorda a Ciudadanos: «En la lluita per la igualtat no es poden fer mitges tintes» – Castelló en Moviment\nCastelló en moviment carrega contra Ciudadanos per desmarcar-se d’una Declaració de suport al Pacte estatal contra la violència de gènere.\nEl grup municipal Ciudadanos s’ha desmarcat del Pacte estatal contra la violència de gènere. En el ple de l’Ajuntament s’havia d’aprovar una Declaració institucional en la qual se sol·licitava reforçar i posar en valor les mesures contra la violència masclista recollides en aquest Pacte i també en el Pacte valencià, però, la portaveu de Ciudadanos a Castelló va comunicar a última hora que li retiraven el seu suport seguint l’estela del havien fet a les Corts Valencianes.\nLa regidora de Castelló en moviment, Anna Peñalver, ha declarat que «lamentem que Ciudadanos haja trencat el consens respecte a la lluita contra la violència de gènere que tenim a Castelló. Amb aquesta Declaració es pretenia tancar files contra la postures que volen impedir la lluita per la igualtat».\nEn aquesta iniciativa política també s’incloïa un acord per «rebutjar l’adopció de qualsevol tipus d’acord explícit o implícit amb les formacions que plantegen la supressió o reducció de les mesures contra la violència de gènere».\nLa portaveu adjunta de la formació assembleària ha valorat que «Ciudadanos no vol tancar-se les portes a pactar en aquells grups polítics que volen carregar-se en tot el que hem avançat en la lluita per la igualtat, no ens estranya d’una formació que presenta iniciatives polítiques que mesclen el bullyng amb la violència de gènere o que empren expressions com «complex por raons de sexo». En la lluita per la igualtat no cab fer les mitges tintes».


Els redactors del desdoblament de l'N-II ultimen el tram de l'Alt Empordà - Diari de Girona\nEls redactors del desdoblament de l'N-II ultimen el tram de l'Alt Empordà\nEls tècnics han estat visitant la carretera entre Pontós i Garrigàs per acabar de resoldre dubtes sobre un dels dos enllaços previstos · A l'Ajuntament de Garrigàs se li ha comunicat que s'espera que surti a exposició pública aquest any\ncarme vilà garrigàs 06.02.2019 | 08:13\nUn dels punts on es preveu una intersecció a l'Alt Empordà, amb les restes de l'obra començada. CONXI MOLONS\nUn dels punts on es preveu una intersecció a l'Alt Empordà, amb les restes de l'obra començada.\nArxiu: El Govern aparca el projecte de l'N-II a Garrigàs i l'inclou en el desdoblament\nEls tècnics redactors del projecte de desdoblament de l'N-II a l'Alt Empordà, en el tram de Bàscara a Vilamalla, es van desplaçar fa poc més d'una setmana sobre el terreny per acabar de resoldre dubtes i definir les futures interseccions a l'altura de Garrigàs i Pontós. Aquest darrer punt genera encara dubtes en relació amb els accessos a diferents nuclis dels pobles del voltant. L'alcaldessa de Garrigàs, Pilar Bosch, va atendre els tècnics que treballen en la redacció del projecte i ha explicat que l'esperen treure a exposició pública aquest any.\nEl desdoblament planteja una variant a Bàscara i dues noves interseccions a l'altura de les cruïlles de Pontós i Garrigàs. L'obra inicialment es va plantejar separada de l'N-II, van començar els treballs el novembre de 2015 però es va aturar en aparèixer problemes tècnics. L'Estat va decidir portar-la a terme dins el desdoblament de la Nacional i redactar de nou el projecte.\nL'alcaldessa de Garrigàs ha explicat que fa poc més d'una setmana en la visita sobre terreny els van explicar les previsions amb les quals treballen. El projecte està dividit en trams i cada tram està assignat a tècnics diferents que es van trobar sobre el terreny.\n«El desdoblament està dibuixat, la dificultat tècnica és com quedaran connectats amb l'N-II els nuclis disseminats dels pobles», diu Bosch.\nEs plantegen dues rotondes, una a Pontós i una altra a Garrigàs. La segona serà enlairada i segons l'alcaldessa ha explicat «no tenen dubtes, saben que passarà per sobre l'N-II». Només estan acabant de definir l'enllaç des d'Armadàs, per exemple, fins anar a connectar amb la rotonda.\nEn el cas de Pontós, segons l'alcaldessa, «no queda encara clar com continuaran donant servei a tots els petits pobles i nuclis» que ara connecten directament amb la Nacional i que hauran de tenir nous accessos per poder accedir fins a l'N-II. En aquesta intersecció «s'encreueun l'autopista, el tren i la nacional» i la definició dels enllaços és més complicada, explica.\nL'Ajuntament ha rebut la informació que treballen amb l'objectiu que surti a exposició pública aquest any però creuen que van amb cert retard.\nS'aturen els treballs\nEl 2015 van veure esperançats com començaven els treballs. Però es van aturar al cap de poques setmanes. En veure que no es reprenien, els ajuntaments i veïns de Borrassà, Garrigàs, Pontós i Palau de Santa Eulàlia van tallar la carretera reclamant al Ministeri de Foment que les executés. Fins i tot el Consell Comarcal hi va adreçar una queixa.\nL'any passat l'Estat els va informar que havia quedat aparcat el projecte de les interseccions per incloure aquestes obres en el conjunt del desdoblament.\nL'alcaldessa de Garrigàs creu que els pressupostos no inclouen les partides per al desdoblament perquè només inclouen els diners pels tràmits que s'estan realitzant en aquests moments.\nL'Estat ha previst una partida en els pressupostos, segons va publicar Diari de Girona, a mitjans de gener d'1,2 milions que s'especificava que anava destinada a la millora dels accessos entre Pontós i Garrigàs.\nA més, per les informacions de les quals disposen, el Ministeri de Foment podria optar per la fórmula de finançament a terminis amb l'empresa adjudicatària.


El PSC del Baix Llobregat acusa el govern de Torra de vaguetat | Baix Llobregat | Partit dels Socialistes de Catalunya\nEl PSC del Baix Llobregat acusa el govern de Torra de vaguetat\nActualitzat: 8/1/2019 a les 14:1\nCreat: Dimarts, 8 de Gener\nEl Primer Secretari Antoni Poveda ha reclamat mesures urgents per "garantir més seguretat, la millora de la sanitat pública i la promoció d'habitatge assequible".\nA la primera reunió de l’any del secretariat del PSC del Baix Llobregat, s’ha tractat la manca de preocupació del Govern de la Generalitat per gestionar Catalunya, una situació greu de què “des del PSC portem avisant fa molt de temps”, han dit.\n“La situació d’inseguretat ha quedat palesa aquestes festes en moltes ciutats de la comarca, les comissaries de mossos no han pogut atendre a totes les urgències, han estat pràcticament desapareguts per la manca d’ajudes i de Gestió de la Generalitat” han dit.\nEl secretariat també ha lamentat el “greu estat de la sanitat pública”. El col·lapse de les urgències durant el Nadal mostra una vegada més “les situacions d’indignitat que han de patir tant la ciutadania com els i les professionals de la sanitat davant la manca de recursos tant humans com econòmics, sense que el Govern reaccioni a aquest problema tan greus”.\nPer últim el secretariat ha incidit en la impossibilitat d’accedir a un habitatge “amb un govern de la Generalitat que no respon ni fa propostes en polítiques públiques d’habitatge”. “Aquest govern de la Generalitat malgasta el temps mentre altres comunitats i països aconsegueixen objectius que nosaltres deixem de desenvolupar, perdem un tren que serà molt difícil recuperar” ha dit Poveda.\nPel Primer Secretari del PSC del Baix Llobregat “aquesta situació a la qual ens porta la vaguetat del Govern de Torra ha arribat a límits que posen els serveis públics de Catalunya en una situació precària”. “No ens podem permetre el cost de tenir un país amb un govern inactiu” ha conclòs.


Graceway Cottage Johannesburg Sud-àfrica - Ofertes d'hotels amb els MILLORS DESCOMPTES EN LÍNIA\n79,Francis Road cnr Kraft road,Primrose-Germiston, Germiston, Johannesburg, Sud-àfrica, 1401 - Veure al mapa\nMés informació sobre Graceway Cottage\nConvenientment situat a Primrose, Graceway Cottage és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Graceway Cottage, l'excelent servei i instal.lacions superiors faran de la vostra estada una experiència inoblidable. Transport hotel/aeroport, servei de bugaderia, servei de llançadora són només algunes de les comoditats que fan que Graceway Cottage sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Si buscau un allotjament còmode i adequat a Primrose, faci de Graceway Cottage la vostra llar.\nMuseu Apartheid - 19,22 km\nGold Reef City - 18,76 km\nConstitution Hill - 14,66 km\nRosebank Roof Market - 14,98 km\nSouth Western Townships - 19,43 km\nMaboneng Precinct - 13,23 km\nSAB World of Beer - 15,78 km\nVirgin Active Gym Bedfordview - 4,27 km\nPalau de l'Emperador - 5,19 km\nLlac Germiston - 5,42 km\nClub de Golf Glen Dower - 5,89 km\nGranja Gilloolys - 5,99 km\nEastgate Shopping Mall - 7,01 km\nCasa L Ron Hubbard - 9,38 km\nPlaça Lakefield - 9,76 km\nMuseu Madiba de la Llibertat - 10,14 km\nJo Anke Gallery - 10,8 km


Valorada amb excel·lent la sessió informativa sobre pressupostos\nLa UEC va organitzar cinc sessions sobre “Què cal saber per comptar un pressupost?”. Les jornades van anar a càrrec d’Anna López, responsable del Dept. Tècnic de la UEC.\nEls objectius eren donar unes bases per a la confecció de pressupostos, i per tant saber calcular un preu a través del seu descompost, entendre conceptes bàsics com rendiment, analitzar les possibles solucions a dificultats habituals durant la seva redacció i donar unes pautes per a la formalització del pressupost com a document contractual.\nLes sessions estaven dirigides a persones responsables de la confecció de pressupostos, ja siguin autònoms o empresaris amb poc personal, que no hagin rebut formació en aquesta matèria i/o que no tenen experiència.\nEn total es van fer cinc sessions repartides en les diferents delegacions. L’assistència conjunta de les jornades va ser d’una setantena de persones. Els assistents van reflectir en les enquestes de satisfacció una molt bona puntuació de les sessions. A més van mostrar el seu interès en què s’organitzin altres sessions per un nivell de coneixement més elevat.


Sumacàrcer decreta el tancament de tots els accessos a les seues platges fluvials – RiberaTV\nEl consistori prohibeix l’entrada de banyistes després de detectar-se un brot amb sis infectats per coronavirus.\nL’Ajuntament de Sumacàrcer ha emés hui un decret d’alcaldia en el qual s’anuncia el tancament de tots els accessos a les seues platges fluvials, en concret afecta a la partida del Franc i de l’Argoletja fins nova ordre.\nEl primer edil ha confirmat que s’aplicaran fortes sancions a aquells que desobeïsquen aquesta restricció, que està prevista que s’allargue fins que la situació estiga més tranquil·la. De fet, segons ha confirmat Pons, la Guàrdia Civil ha dissenyat un dispositiu especial de vigilància per a impedir que el trànsit puga circular pels camins tallats. «Demane prudència a la gent i sobretot que respecten les mesures. És obligatori portar mascareta, mantindre la distància i netejar-se constantment les mans. És pel bé de tots. Si complim, guanyarem la batalla al virus», sentència.\nSumacàrcer decreta el tancament de tots els accessos a les seues platges fluvials added by Ribera Televisió on 14 agost, 2020


Le Coin des Marmottes Miribel-les-echelles França - Ofertes d'hotels amb els MILLORS DESCOMPTES EN LÍNIA Atenció al Client\nLe Coin des MarmottesApartament425 chemin de la Giraudiere, Miribel-les-echelles, Miribel-les-echelles, França, 38380 - Veure al mapaNotable7,4Basada en5comentarisLe Coin des MarmottesVeure més fotosVeure més fotosVeure totes les 15 fotos\nAl visitar Miribel-les-echelles, vosté es sentirà com a casa a Le Coin des Marmottes, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Le Coin des Marmottes ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com habitació familiar. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió LCD/pantalla de plasma, cuina americana, nevera, forn microones a cada habitació. A més, l'oci que l'hotel ofereix assegurarà que tengui molt a fer durant el dia. Le Coin des Marmottes és un lloc ideal d'estada pels viatgers que busquin encant, comfort i facilitat a Miribel-les-echelles.\nCal que informeu el Le Coin des Marmottes de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 100 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nAllotjaments a Miribel-les-echelles


- Sant Adrià de Besòs - 6/10/2017\n- La neteja viària s’intensificarà - més torns i més dies- i la recollida de residus inclourà més contenidors.\nAquesta setmana han començat a funcionar els nous serveis de neteja viària i de recollida i transports de residus sòlids urbans, adjudicats a l’empresa Urbaser, que s’acabaran d’implantar durant el primer trimestre de 2018.\nEl nou contracte integra els dos serveis per ser més eficient. D’una banda, donarà resposta a la realitat actual de la ciutat racionalitzant els recursos al llarg de l’any en funció de les necessitats i, d’una altra, adaptarà el servei a la normativa ambiental i de residus. Sant Adrià ha canviat molt en l’última dècada tant pel que fa a la dimensió (nous barris amb zones residencials), com a la densitat de població i a l’ús dels espais públics (la recuperació de zones per als ciutadans ha fet que en aquests darrers anys es generin noves maneres d’utilitzar els carrers i espais públics).\nPer poder atendre la demanda actual de la ciutat, el nou contracte incorpora unes millores que no estaven incloses en l’anterior, vigent durant 14 anys:\nLa neteja viària s’intensifica i ofereix més serveis\n- Més torns. Hi haurà dos torns, un de matí i un de tarda; fins ara hi havia un servei de matinada a migdia. El nou contracte també inclou un servei de repàs i d’actuació immediata.\n- Ampliació dels dies. Ara comprèn tota la setmana, de dilluns a diumenge, mentre que abans només era de dilluns a dissabte. A més a més, el nou contracte, a diferència de l’antic, inclou un servei de neteja viària els dies festius.\n- Activitats especials com ara les que s’han de fer per la Festa Major, la Cavalcada de Reis, etc., les quals requereixen un reforç del servei, també hi estan incloses\n- Augment de la mecanització de l’escombrada; incorporació de la neteja mixta, com a novetat, i manteniment de la neteja manual. Amb aquesta combinació d’actuacions s’assolirà un servei de més qualitat.\n- Es reforça i es regularitza la neteja aiguabatent a tots els barris, aprofitant les aigües freàtiques del municipi.\nLa recollida de residus es modernitza\n-\tCanvi dels contenidors i augment dels punts de recollida. Es mantenen els contenidors soterrats, mentre que els contenidors de superfície se substitueixen per d'altres més moderns, integrats a l’espai públic i més accessibles. Cal destacar que els nous contenidors incorporen un xip d’identificació que permetrà gestionar i optimitzar el servei. A més a més, s’amplien els punts de recollida i s’incrementen en un 30% els contenidors de selectiva per assolir una cobertura total de totes les fraccions de residus. Amb aquesta mesura es busca, d’una banda, la comoditat de tots els ciutadans i ciutadanes, i d’una altra, disminuir els desbordaments dels contenidors.\n-\tModernització i ampliació de la maquinària, més eficient i menys contaminant.\n-\tRecollida de mobles i trastos vells: es farà 2 dies per setmana de manera concertada. Els ciutadans podran concertar data i hora de recollida a través d’una web o d’un telèfon d’atenció que està previst posar en marxa properament. El nou contracte també aposta per l’economia circular i, en aquest sentit, proposa la creació d’un espai virtual d’intercanvi i reutilització de mobles i trastos vells.\n- Intensificació del manteniment dels contenidors: es netejaran més, tant per dintre com per fora, i s’hi farà un tractament contra la pudor.\n- Millores en els serveis de mercats. Recollida selectiva adaptada al funcionament del nou Mercat Municipal i millores a l’espai que ocupa el Mercat d’Encants.\nAltres aspectes rellevants del nou contracte són la incorporació de la gestió de la qualitat del servei (sistemes de seguiment i pla de millora); l’aposta per un programa de comunicació amb accions de sensibilització i d’educació cívica adreçat a la ciutadania, i el compromís social, ja que compta amb persones discapacitades per desenvolupar tasques específiques, alhora que en promou la integració laboral.


Aperitius/TapesPostado por Andreu Ledoux 2013-02-04 20:06\nReconec que el nom no és ideal. Les he menjades d'ençà que era petit quant les feia la mare al seu restaurant d'Amsterdam on fins i tot les venia per càtering, al 1960! I així les-hi deia: "Viskoekjes".\nBàsicament estan fetes amb un farcit del 60-70% de peix blanc amb patata bullida, julivert i un arrebossat de clara d'ou i farina de pa. Les he venudes a Calafell com a delícies de mar, per cert, tampoc un nom ideal. Si t'animes a fer-les i t'inspiren amb poesia, diga'm-ho!\nElla sempre les feia de bacallà fresc (Gadus morhua), abundant i barat allà dalt, i així les he fet jo com també de lluç, abadejo (Pollachius pollachius), bacallà salat i unes de molt memorables amb maires, que si no fos per la feina que dona, serien les meves favorites. Els de bacallà salat et permeten aprofitar retalls i poden ser una variació sorprenent i aplaudida pels molt bacallaners.\nFregeix -o confita- el peix, sense enfarinar, just d'oli i a baixa temperatura. Hi ha prou amb que quedi tot just cuit. Si fa un poc d'aigua l'aprofites més endavant. Ho deixes refredar una mica i l'esmicoles amb els mans. La proporció del 70% peix i 30% patata és la mínima per a que et quedi una pasta homogènia. Més del 50-50 sembla patata amb gust de peix.\nUn cop bullides les patates jo les faig puré amb una forquilla, afegeixo l'oli amb el suc i el peix, sal, pebre blanc i julivert picat i ho barrejo tot amb les mans. Pots fer boles i aplanar-les una mica.\nAquesta vegada, les de las fotos, he fet porcions amb l'eina de fer boles de gelat, rasat al palmell de la mà, que és una forma ràpida per tenir-les totes de la mateixa forma i mida, mentre les vaig tirant damunt del marbre una mica enfarinat (sempre faig així les mandonguilles!). Després les he col·locat dins d'un motlle circular de 6 cm i premut amb un cul de got de la mateixa mida. En 15 minuts se'n fan 60! Després passa-les una per una per clara d'ou, una mica batuda, i pa ratllat.\nEs poden congelar perfectament i fregir com croquetes, tret que vulguis fer-les com ho feia la mare: fregeix-les a poc a poc amb mantega clarificada. Delicioses a tot hora, fins i tot fredes.\nAfegeixo una nota d'un enllaç que vaig publicar ahir a Bloggers Catalans\nen la qual el Sr. Fàbrega, o demostra que no mira gaire prim, o contra tota expectativa m'alegra la vida, sense voler, i palesa que aquest bloc pot arribar a interessar. Gràcies!


Carme Chacon, una història per reflexionar | Xavier Sabaté Ibarz\n← Carme Chacon, moltes gràcies\nQuè es una nación, cariño ? →\nAquests dies he escrit sobre tu, Carme, posant en valor les teves virtuts, la teva aportació a la conquesta de majors quotes de democràcia. Som en temps de reduccionismes: si es fa això hi ha democràcia, si no es fa ja no n’hi ha . Però la democràcia és igualtat sobre tot. O totes les persones participen i són considerades amb igualtat d’oportunitats o llavors sí que no hi ha democràcia. Tu vas contribuir-hi des del govern de José Luis Rodríguez Zapatero: les dones i les persones de la mateixa orientació sexual ja tenen els mateixos drets, les que tenen més dificultats per edat o per dificultats d’origen o sobrevingudes havien de tenir dret a prestacions per viure més dignament. La primera ministra de defensa amb 36 anys i embarassada va significar una de les fites definitives perquè a la nostra comunitat , per si algú ho dubtava, es confirmés amb la teva tajecvtória, que es podia ser mare, ministra de defensa, viatjar arreu del món animant les forces de pau d’un país\nIgualtat i justícia en parlaves obsessivament, es diria que eren les teves divises. I quina injustícia considerem avui la teva partença.\nEns apreciàvem per moltes raons, però crec que especialment perquè manteníem les nostres conviccions amb fermesa. De vegades discutíem com si ens hi anés la vida… ja veus. I en massa ocasions la gent pensa que quan discutim ens barallem. Però això no passa amb gent com tu que no segueix ni espera consignes, que allò que defensa ho fa des de conviccions profundes, fonamentades; i que quan arriba a una conclusió en fa una defensa des de la fermesa. Qui pensi que tu i jo ens enfadàvem i que no podíem anar a dinar ho fa des de la insensatesa i des de la imbecilitat. La darrera frase que ens vàrem dir: “ si tu i jo ens haguéssim d’enfadar perquè tenim posicions diferents, ja podríem plegar…”.\nLa convivència al Congrés dels Diputats, les caragolades a Lleida, els partits del Barça dels dimecres a casa de la Tere Cunillera, la preparació des de l’inici amb un petit grup de la candidatura de José Luís Rodríguez Zapatero a la secretaria general del PSOE que vàrem guanyar per set – només set – vots…. i com desprès ens vàrem decebre tant perquè en el teu cas vas haver d’assaborir la derrota per només vint-i-dos entre més de mil cinc-cents…..\nCarme, ens faràs molta falta. De vegades he pensat darrerament que tu eres de les poques persones que podies trencar la maleïda tradició de la nostra democràcia que qui perd queda eliminat de l’àgora pública, cosa que no succeeix en altres països on, com deia el poeta “ m’agradaria anar-hi nord enllà on diuen que la gent és culta “. Eres jove per intentar el que al Congrés del PSOE de Sevilla vas perdre la cursa cap a la secretaria generald el PSOE només perquè onze persones – de més de mil – van decantar-se per l’altre candidat. Et/ens van faltar vint-i-dos vots. Era el moment del canvi al socialisme espanyol, estic convençut. Hi havíem posat l’ànima i vàrem estar a punt. Allò hauria pogut canviar el destí del PSOE i potser d’Espanya i de Catalunya.\nSi per Ciceró la història és mestra de la vida i per Cervantes mare de la veritat, potser que els qui ens quedem i admirem la teva personalitat, el teu llegat ha de ser la lliçó perquè aprenguem de la història, de la teva història: compromís, convicció, lideratge i saber mirar al futur.


No voldria que el meu comentari d'abans s'interpreti com una queixa, com ja he mencionat a mi l'idioma original no m'és una molèstia. Ben al contrari, es pot dir que m'hi he acostumat força i per a mi ja és casi una llengua més jajaja. Seré pesat en aquest tema però déu n´hi do, la feina que has fet...\nNo fa falta que miris res! He tornat a provar i m'ha deixat reproduir-lo I he pogut veure l'episodi. Tenc la versió H264 i crec que a l'ordenador li costava accedir al vídeo...perquè després de carregar una estona de cop i volta es tancava i havia de tornar a intentar obrir-lo Una altra curiositat: ...\nBones Hakyra! Et volia comentar que el meu ordenador no reprodueix l'episodi 23, no sé si será perquè el meu ordenador no l'accepta o un problema del video. Personalment no vull posar en dubte la feina que has fet en l'edició tant dels audios com dels subtítols, només ho vull deixar com una curiosit...\nDigueu-me que no sóc l'únic que miraria una i moltes vegades Evangelion i no acabaría avorrint-se mai de disfrutar els capítols… i a més quan la mires amb la mentalitat adulta crec que encara es fa més enganxadissa…. o simplement que m'he tornat un viciat a la sèrie jajajaja. Per això voldria tornar...\nVoldria donar les gràcies per penjar els capítols i, sobretot, posar la versió H264 als que tenim el reproductor de vídeo obsolet. Quan vaig descubrir aquest fòrum i els enllaços per veure Evangelion en català em vaig posar molt content perquè pordria tornar a veure-ho com quan ho mirava per la tele...


La ministra Díaz: "Al govern tots pensem que hi ha anomalies democràtiques"\nBarcelona. Dimecres, 10 de febrer de 2021. 15:41\nActualitzat Dimecres, 10 de febrer de 2021. 17:02\nNou pronunciament sobre la qualitat democràtica d'Espanya per part d'un membre del govern espanyol. Després que el vicepresident segon del govern espanyol, Pablo Iglesias, i la ministra d'Exteriors, Arancha González Laya, discrepessin sobre si a l'Estat hi ha una democràcia plena, ara ha volgut aclarir-ho la ministra de Treball, Yolanda Díaz (Unidas Podemos).\nEn un acte dels comuns aquest dimecres a Cornellà de Llobregat, Díaz ha assegurat que tots els membres del govern espanyol "estan d'acord" amb les paraules d'Iglesias. "Tenim rapers que entraran a presó. Tenim el PP més corrupte de la història d'Espanya, que ha costat 90.000 milions d'euros a les arques públiques", ha detallat.\n"Vostès troben que això és normal? És clar que hi ha anomalies democràtiques. Les paraules d'Iglesias són claríssimes perquè defensa la democràcia. Fixi's si és tan evident el que pensa el govern d'Espanya que va registrar una iniciativa per corregir aquesta anomalia democràtica", ha reivindicat, en referència a la revisió que ha anunciat que farà el Ministeri de Justícia sobre els delictes relacionats amb "excessos en l'exercici de la llibertat d'expressió" per tal que només siguin castigades "conductes que suposin clarament la creació d'un risc per a l'ordre públic o la provocació d'alguna mena de conducta violenta". Es vol evitar així casos com el del raper Pablo Hasél, que està previst que sigui empresonat aquesta setmana.\nDíaz, però, no s'ha referit a l'anomalia que suposa tenir presos polítics, que el mateix ministre d'Exteriors rus, Serguei Lavrov, va utilitzar per contrarestar les demandes de Josep Borrell com a Alt Representant de la UE d'alliberar l'opositor Aleksei Navalni.\nPoc abans, el mateix compte de Twitter de Podemos ha fet púbic un vídeo on dona suport a les manifestacions del seu líder, Pablo Iglesias, al diari Ara, on afirmava que la presència de presos i exiliats demostren que no hi ha una "normalitat democràtica" a l'Estat, i en repsosta a les manifestacions de diversos ministres del PSOE, com la vicepresidenta primera, Carmen Calvo, en defensa de la "qualitat democràtica" espanyola.\nEl vídeo, que porta per títol "per a Podem això no és normal" recull imatges de la fugida del rei emèrit, de la condemna a Pablo Hasel, del bloqueig del CGPJ, de Bárcenas, de les portes giratòries d'exministres, de Rato, i sobre la influència dels bancs als mitjans de comunicació. Normalitat democràtica?, pregunta.\nAlbiach vol "diàleg social"\nPer la seva banda, la presidenciable d'En Comú Podem, Jéssica Albiach, ha defensat copiar a Catalunya el model de diàleg entre agents socials, econòmics i polítics que la ministra Díaz ha engegat a l'Estat. "Volem el diàleg marca de la casa de Yolanda Díaz, és imprescindible perquè ningú quedi enrere", ha insistit retraient que el Govern hagi treballat "d'esquena" als agents socials i econòmics i hagi estat "aïllat" i "sense voler concertar res". Albiach ha dit que ara s'ha obert "una finestra d'oportunitat" per "canviar un sistema injust que fa mal".\nAlbiach també s'ha referit al cas concret de l'empresa Nissan, que va amenaçar d'acomiadar milers de treballadors, i ha denunciat que "després de rebre diners públics volgués marxar i deixar tirada la gent". "Això no pot tornar a passar mai més", ha insistit, i ha demanat que en les empreses on s'inverteixi diners públics després les administracions tinguin capacitat de participar de les grans decisions. Això, segons ha dit, evitaria que es repetissin "espectacles i situacions dures" com les viscudes a Nissan.\nELECCIONS CATALUNYA Albiach: "Junts ens insulta per por a perdre el Govern" Marta Sánchez\nllibertat d'expressió El govern espanyol reformarà el Codi Penal per evitar condemnes com la de Hasél Nicolas Tomás


TRAM de Castelló aplica el seu horari d'estiu del 15 de juny al 30 de setembre\nTRAM de Castelló aplicarà a partir del pròxim 15 de juny el pla de serveis d'estiu que es perllongarà fins al pròxim 30 de setembre.\nAquest pla de serveis permet que de dilluns a diumenge alguns serveis del TRAM de Castelló comuniquen de manera directa la Universitat Jaume I i la platja, sense necessitat de transbord. Aquests serveis s'intercalen amb el servei normal que es fa amb els vehicles elèctrics.\nLa freqüència d'aquests serveis directes a la platja és de dilluns a divendres, cada 52 minuts, i els dissabtes i diumenges, cada 48 minuts. L'horari de circulació s'ha programat de 9.00 a 20.30 hores.\nRespecte a la llançadora del Serradal, manté els serveis programats durant la resta de l'any.\nLa línia del Grau, que connecta la plaça Borrull per l'avinguda Germans Bou amb la rotonda de l'Aeroclub, a la platja, manté la seua freqüència de pas de 20 minuts de dilluns a diumenge.\nServeis especials de Sant Pere i Sant Joan\nAl seu torn, amb motiu de les festes de Sant Pere i Sant Joan, TRAM de Castelló ha programat serveis especials nocturns. De manera que els dies 8, 9, 15, 16, 22, 29 i 30 de juny es reforcen els serveis nocturns des de les 22.00 hores fins a les 3 de la matinada, amb una freqüència de 30 minuts (el servei habitual nocturn és cada 60 minuts).\nDe la mateixa manera, els dies 24, 25, 26, 27 i 28 de juny i l'1 de juliol, el servei s'amplia fins a les 2.00 hores, amb circulacions cada 30 minuts (el servei normal acaba a les 22.00 hores).\nLa nit de Sant Joan (del 23 al 24 de juny), la circulació s'incrementa des de les 22.00 hores fins a les 03.00 hores amb una freqüència de 30 minuts. A més, es manté el servei des de la Universitat Jaume I a la platja fins a les 2.30 hores.\nAquest dispositiu especial, així com els horaris d'estiu, se suma als que ofereix el TRAM de Castelló de manera habitual els divendres, dissabtes i vespra de festius, en què el servei es perllonga fins a les 03.00 de la matinada com a part de la política de promoció del transport públic que desenvolupa la Conselleria d'Habitatge, Obres Públiques i Vertebració del Territori, que dirigeix María José Salvador.\nDurant els mesos de juliol i agost de 2017, el nombre de viatgers que van utilitzar els serveis de TRAM de Castelló van ser 322.721, 183.785 viatgers el juliol i 139.936 l'agost, xifra que representa un increment d'un 9,2 % respecte del mateix període de l'any anterior.\nEls horaris previstos estan disponibles i es poden consultar a les parades de la xarxa, així com en la pàgina web del TRAM de Castelló.\nTRAM de Castelló aplica su horario de verano del 15 de junio al 30 de (...)


Controls glocèmics i informació per controlar la diabetis | Mataró Audiovisual\nControls glucèmics i informació per controlar la diabetis\nRedacció dt., 07/11/2017 - 15:22\nAmb motiu del Dia Mundial de la Diabetis, durant la jornada del dissabte, es va situar a la baixada de Santa Anna, una taula informativa on també s'oferia la possibilitat de fer-se controls de glicèmies gratuïts. El proper 14 de novembre se celebra el dia mundial de la Diabetis\ni aquests dies l'Associació de Diabètics del Maresme ha fet taules informativa on també s'oferia la possibilitat de fer-se controls de glucèmies gratuïts.\nLa diabetis és malaltia crònica, per la qual les persones han de rebre un tractament per conviure amb ella la resta de la vida. Les més conegudes o habituals són la diabetis de tipus 1 i la de tipus 2. La de tipus 1, es presenta de forma espontània i explosiva, i s'acostuma a presentar als joves. La de tipus dos, es presenta normalment a persones més grans i es deu a una deficiència d'insulina en el pàncrees. La diferència entre ambdues és que una és per una reacció autoimmune i l'altre acostuma a ser un cansament de la funció del pàncrees en la regulació de la glucosa i la insulina.\nI per evitar complicacions, han organitzat una campanya per conscienciar a la societat. També, es va fer una enlairada de globus, en favor del Dia Mundial de la Diabetis, una malaltia que afecta entre un 5-8% de la població diagnosticada.


Vila La Famiglia Eforie Nord Romania - Ofertes d'hotels amb els MILLORS DESCOMPTES EN LÍNIA\nStr 1 Mai nr 2, Eforie Nord, Eforie Nord, Romania, 905350 - Molt bona ubicació - Veure al mapa\nMés informació sobre Vila La Famiglia\nSi el que està buscant és per un hotel ben situat a Eforie Nord, no busqui més enllà de Vila La Famiglia. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Eforie Nord. A l'hotel s'hi pot gaudir d'unes comoditats de primera classe com habitació familiar, instal.lacions de barbacoa, restaurant.\nL'ambient de Vila La Famiglia es reflexa en cada habitació. aire condicionat, servei de despertador, balcó/terrassa, insonorització, despertador són només algunes de les comoditats a la vostra disposició. Durant el dia podeu gaudir de l'atmòsfera relaxant de ping pong. Vila La Famiglia és un lloc ideal d'estada pels viatgers que busquin encant, comfort i facilitat a Eforie Nord.


La 40a edició de la Fira de la Muntanya es fa en línia — Ajuntament de Vic\nSou aquí: Inici → Notícies → La 40a edició de la Fira de la Muntanya es fa en línia\nLa 40a edició de la Fira de la Muntanya es fa en línia\nFins a aquest diumenge es difondran a les xarxes socials i a l’app VicFires diversos continguts\nCartell de l'edició de la Fira de la Muntanya d'aquest any\nLa 40a edició de la Fira de la Muntanya finalment s’ha hagut de fer, degut a l’actual situació de pandèmia, en línia. Així, fins a aquest diumenge 22, es podran consultar els continguts tant a les xarxes socials com a l’app VicFires.\nD’una banda es difondrà un vídeo amb fotos històriques per celebrar els 40 anys de la Fira i també es penjaran vídeos amb reculls d’imatges de les darreres edicions de la Fira, amb l’objectiu de recordar una de les cites més emblemàtiques del calendari firal de Vic, tal i com recorda Titi Roca, regidor de Fires i Mercats.\nTambé hi haurà sortejos de productes de botigues expositores a la Fira i es podrà participar en dos concursos. Un dels concursos és del tipus kahoot i es diu “Fes del Cim”, on tothom podrà posar a prova els seus coneixements sobre la Fira de la Muntanya. L’altre concurs és “Salvem la muntanya?” fet pels alumnes de l’Escola d’Art de Vic, que en col·laboració amb la Fira de la Muntanya, han realitzat un projecte per conscienciar de l’impacte que tenen les nostres accions al medi ambient. Coordinats pel professor Antoni Fonseca, els alumnes de disseny d’espai i gràfic han creat aquest joc per fomentar el respecte a la natura i el nostre entorn. Per accedir-hi es pot fer a través de l’enllaç https://bit.ly/3kJHoS6.\nL’acte més destacat serà aquest diumenge 22, a partir de les 6 de la tarda, en què es farà un webinar a través d’un enllaç de YouTube, amb els alpinistes Sergi Mingote i Ferran Latorre, que parlaran de les seves experiències professionals al món de l’alpinisme.\nEl programa complert de les activitats es pot consultar al web de la Fira de la Muntanya.


Bodarfor Bach Trearddur Regne Unit - Ofertes d'hotels amb els MILLORS DESCOMPTES EN LÍNIA\nBodarfor, Lon St Ffraid, Trearddur Bay, Trearddur, Trearddur, Regne Unit - Veure al mapa\n"Easy instructions and acces, good location"\nMés informació sobre Bodarfor Bach\nAl visitar Holyhead, vosté es sentirà com a casa a Bodarfor Bach, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a Ucheldre Centre, Biblioteca, Museu Marítim de Holyhead.\nAprofiti's de la riquesa de serveis i avantatges d'aquest hotel de Holyhead. L'hotel ofereix accés a una gran gama de serveis, inclosos habitació familiar.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió LCD/pantalla de plasma, nevera, forn microones, assecador de cabell a cada habitació. L'hotel ofereix moltes oportunitats d'oci úniques, com camp de golf (a 3 km), buceig, pesca, equitació, esports d'aigua (no motoritzats). Bodarfor Bach és la vostra destinació si buscau allotjament de qualitat a Holyhead.\nTots els tipus de viatgers (58) Parelles (9) Viatgers en solitari (2) Famílies amb infants petits (22) Famílies amb infants grans (14) Grups (11)


Acord al Ple del’Ajuntament de Reus sobre acollida – Reus Refugi\nAcord al Ple del’Ajuntament de Reus sobre acollida\nBy Refugi 2nd April 2019 No Comments\nAhir el Ple de l’Ajuntament de Reus va donar lectura a l’acord -adoptat per unanimitat- dels grups municipals dins la Comissió Política d’Acollida, que responia al prec que els vam adreçar directament la setmana passada. Aquest acord suposa un compromís cara a la propera legislatura de continuar i aprofundir les polítiques d’acollida municipal, i en especial en els objectius d’assoliment d’habitatge per a les persones sol·licitants d’asil i per a la seva inserció laboral en el nostre entorn geogràfic immediat.\nEl mateix dia que ressonava un acord promogut per la Conselleria de Treball de la Generalitat en el qual totes les forces polítiques del Parlament de Catalunya i múltiples actors socials es conjuren a eliminar les qüestions relacionades amb la immigració i el racisme, a Reus es comunicava un acord unitari que va en la mateixa bona direcció.\nGràcies i felicitacions a la regidora Montserrat Vilella i a totes les portaveus dels grups municipals. Reus Refugi continuarà treballant en favor de l’acollida de persones refugiades i persones amb necessitat de ser acollides, i l’Ajuntament ens tindrà al seu costat mentre segueixi en aquesta línia.\n(Foto de Jordi Olària Gras)\nPrevious PostAmb "Memòries d'una guerra"\nNext PostRefugiat a Reus entrevistat a TV3


Cirié - Viquipèdia, l'enciclopèdia lliure\nCirié és un comune (municipi) de la ciutat metropolitana de Torí, a la regió italiana del Piemont, situat a uns 20 quilòmetres al nord-oest de Torí. A 1 de gener de 2019 la seva població era de 18.576 habitants.\n45° 14′ 00″ N, 7° 36′ 00″ E / 45.2333°N,7.6°E / 45.2333; 7.6Coord.: 45° 14′ 00″ N, 7° 36′ 00″ E / 45.2333°N,7.6°E / 45.2333; 7.6\nCirié limita amb els següents municipis: Nole, San Carlo Canavese, San Maurizio Canavese i Robassomero.\n1.1 San Giovanni Battista\n1.2 Palazzo dei Marchesi D'Oria\n1.3 Església de Sant Giuseppe\n1.4 Església de San Martino (di Liramo)\nSan Giovanni BattistaModifica\nEs coneix com el duomo tot i que no és una catedral. Data del segle xiv, però el lloc s'ha dedicat al culte des que els romans es van establir a la zona. Probablement es va erigir en aquest mateix lloc un temple de la deessa Diana. I més tard, es van establir una sèrie d'esglésies cristianes. L'església actual, d'estil gòtic, té tres naus. Ha estat fortament restaurada a finals del 1800 amb un cert sabor bizantí discutible per Edoardo Arborio Mella i la façana es va utilitzar com a model per a l'església del Borgo Medievale, una rèplica dels castells del Piemont i de la Vall d'Aosta, construït per a l'Exposició Internacional de 1884. L'església té un campanar de quatre plantes amb finestres decorades. L'interior alberga una Madonna del Popolo del taller de Defendente Ferrari, un meravellós crucifix de l'escola bizantina (segles XII-XIII) i un tríptic de Giuseppe Giovenone da Vercelli (1531). Es diu que el rei Carles Albert I de Sardenya va oferir 4.000 lires per tenir-lo a la col·lecció d'art reial de la Galeria Sabauda, però la gent de Cirié s'hi va negar.\nPalazzo dei Marchesi D'OriaModifica\nConstruït al segle xvii sobre un edifici preexistent de la família Provana que data del segle xvi. El palau restaurat tenia un parc al darrere, amb un petit llac i una torre, on es tallava el gel format al llac a l'hivern i s'emmagatzemava per utilitzar-lo durant els mesos més calorosos. Quan la línia masculina de la família D'Oria es va extingir (principis del 1900), el palau i el parc van ser adquirits per la família Remmert. El palau va esdevenir la seu de l'ajuntament, mentre que el parc es va convertir en una zona residencial. La casa de Savoia tenia un apartament reservat a l'interior del palau, que el rei i la seva comitiva usaven quan venien a caçar.\nEsglésia de Sant GiuseppeModifica\nVa ser construïda com a ofrena votiva durant la pesta del 1630–31. L'església és d'estil barroc piemontès i té un bell retaule atribuït a Defendent Ferrari.\nEsglésia de San Martino (di Liramo)Modifica\nÉs l'església més antiga de Cirié, d'estil romànic. Va ser construïda probablement a principis del segle x. Restaurada diverses vegades, ara té dues petites naus amb absis semicirculars i un massís campanar de set pisos amb finestres decorades. La major part de l'església està construïda amb pedres i maons. Hi ha restes de diversos frescos de diferents èpoques. Un d'ells, d'Adam i Eva després del pecat original -a l'arc de l'absis major- és parcialment cobert per restes d'una escena d'un probable Judici Final. A l'absis major hi ha un pantocràtor romànic molt malmès. A la nau sud hi ha algunes restes de frescos dedicats a la Mare de Déu i també un Sant Martí de Tours, a qui està dedicada l'església, que probablement data del segle xiv. L'església també conserva algunes làpides romanes.\nA Wikimedia Commons hi ha contingut multimèdia relatiu a: Cirié\nObtingut de «https://ca.wikipedia.org/w/index.php?title=Cirié&oldid=26922879»\nDarrera modificació: 8 abr 2021 a les 12:08\nLa pàgina va ser modificada per darrera vegada el 8 abr 2021 a les 12:08.


Almenys dos morts i diversos desapareguts en esfondrar-se un pont prop de Tolosa\nEquips de rescat a la zona on va caure el pont.\nActualitzada 19/11/2019 a les 07:15\nAlmenys dues persones van morir ahir després d’esfondrar-se un pont en suspensió a la localitat de Mirepoix-sur-Tarn, prop de Tolosa, van informar les autoritats franceses. Les víctimes són una adolescent de 15 anys –que viatjava amb la mare, que va poder ser rescatada– i el conductor d’un camió.\nUn contingent format per uns setanta bombers, una quarantena de gendarmes i diversos helicòpters, així com equips de bussejadors i de socorristes, es van desplegar al lloc per mirar de rescatar els desapareguts, el nombre exacte dels quals es desconeixia, segons el prefecte del departament de l’Alta Garona, Etienne Guyot. El pont, d’estructura metàl·lica, va ser construït a la dècada de 1930 i era sotmès a “un seguiment regular”, va assenyalar el prefecte. Ja s’ha obert una recerca judicial per estudiar les causes del succés.


L'IPC puja nou dècimes a les comarques de Tarragona al febrer | Reusdigital.cat diari de Reus. Notícies i actualitat del Camp de Tarragona\nEn el conjunt català, els preus augmenten tres dècimes entre gener i febrer per l'increment dels transports i l'oci i la cultura, entre d'altres\nEl preu dels transports ha pujat\nL'Índex de Preus de Consum (IPC) a Catalunya es va situar al febrer a l'1,1% i trenca així la tendència a la baixa dels tres mesos anteriors, segons ha informat aquest dimecres al matí l'Institut Nacional d'Estadística. La dada és una dècima superior que al gener, quan la dada interanual es va situar en l'1,1%. Pel que fa la variació mensual, els preus van augmentar tres dècimes. En aquest apartat, destaca l'increment dels preus en els transports (+1,5%) i l'oci i la cultura (+0,9%), mentre que els principals descensos es van registrar en el vestit i el calçat (-2,3%) i en l'habitatge, aigua, electricitat i altres combustibles (-0,8%).\nA l'Estat, l'IPC també va pujar un 1,1% interanual, una dècima més que al gener, quan la inflació també es va situar a l'1%. D'aquesta manera, la taxa interanual a Catalunya torna a pujar després de tres mesos consecutius baixant, ja que a l'octubre es va situar al 2,4% i al novembre, desembre i gener els increments van ser de l'1,9%, l'1,4% i l'1%, respectivament. La taxa anual de l'IPC va pujar en deu comunitats autònomes al febrer respecte al gener, es va mantenir en sis i va caure en una. Els majors increments van ser a Castella-la Manxa (+1,3%), la Comunitat Foral de Navarra (+1,6%) i el País Basc (+1,3%), amb una pujada de tres dècimes en totes elles.\nEn el cas de Catalunya, es va comportar de la mateixa manera que la mitjana estatal, situant en l'1,1%, una dècima més respecte la taxa anual del gener. Els majors increments interanuals van estar encapçalats pels aliments i begudes no alcohòliques (+1,8%), pels restaurants i hotels (+1,7%) i per la categoria d'altres béns i serveis (+1,9%). Per contra, els productes que més van baixar de preu són els equips de telefonia (-18,2%), els paquets turístics (-6,2%) , els articles tèxtils de la llar i serveis hospitalaris (ambdós amb un descens del 2,5%) i l'oci i la cultura (-1,7%), entre d'altres.\nPel que fa la cistella de la compra a Catalunya, en un any s'han incrementat el preu de les llegums i les hortalisses, en un 10,6%, seguit de les patates i els seus preparats (+8,4%) i la reparació del calçat (+2,7%), mentre que el principal descens es va produir en els olis i grasses (-11,6%). A l'Estat, els grups que més han pujat en un any han estat el transport (+1,8%), dos punts més que al gener com a conseqüència de l'augment de preus de carburants i lubricants, mentre que van baixar al febrer del 2018; junt amb els aliments i begudes no alcohòliques, que va augmentar la seva variació anual cinc dècimes i es va situar a l'1,4% per l'increment dels preus de les llegums i hortalisses. Per contra, a l'habitatge hi ha un descens de nou dècimes pel descens dels preus de l'electricitat i també hi ha una variació negativa en l'oci i la cultura, del -1,6%.


L'escola de Vilablareix aposta pels tovallons de roba al menjador per reduir residus - Diari de Girona\nL'escola de Vilablareix aposta pels tovallons de roba al menjador per reduir residus\nLes cosidores del Casal de la Gent Gran els han fet 130 bossetes perquè els alumnes els puguin guardar\nddg 25.11.2019 | 00:16\nAlumnes de l'escola Madrenc, al menjador. foto: ajuntament vilablareix\nAlumnes de l'escola Madrenc, al menjador.\nEn motiu de la Setmana Europea de Prevenció de Residus, l'escola Madrenc de Vilablareix ha canviat els seus costums al menjador i ha substituït els tovallons de paper per uns de roba.\nGràcies a la implicació de les cosidores del Casal de la Gent Gran del poble, l'escola ara compta amb 130 bossetes de roba perquè cada alumne pugui guardar el tovalló de roba que cadascú ha dut, amb el nom marcat, des de casa. D'aquesta manera, es vol evitar el malbaratament de recursos i reduir els residus. L'Ajuntament de Vilablareix va impulsar la iniciativa i l'escola va acollir-s'hi de seguida. Imma Vilà, regidora de Medi Ambient, ha explicat que «la iniciativa també és important perquè aquests nous hàbits que agafin els nens i nenes es puguin transmetre a casa i, així, les famílies també prenguin consciència que cal minimitzar els residus que generem». Així, doncs, des de dilluns passat, els alumnes més grans del menjador (de segon a sisè de Primària) ja paren la taula sense recórrer al paper i ara es veurà si de mica en mica van implantant-ho amb els més petits.\nUn dels propòsits de l'equip de govern des de ja fa uns anys és fer que les festes del poble siguin més sostenibles utilitzant vaixelles compostables; el pas següent és anar utilitzant, sempre que sigui possible, vaixella reutilitzable. «Aquests canvis no es poden fer de cop ni en tots els actes, però a poc a poc anem incorporant vaixelles compostables o bé reutilitzables», ha indicat Vilà. També s'està estudiant eliminar les ampolles d'aigua de plàstic en diferents actes.


Els menorquinistes consideren que la distribució de la inversió territorialitzable del Pla Estratègic Autonòmic és vergonyosa, donat que el 95% s'ha destinat a Mallorca, el 3% a Eivissa i el 2% a Menorca; la inversió territorialitzable suposa el 61,6% de la inversió prevista, és a dir 708,5 milions d’euros. La resta, fins arribar a un total previst de 1.148,3 milions d’euros, va adreçat a projectes que es distribueixen uniformement pel conjunt de les Illes (per exemple, convocatòries de subvencions) i, per tant, no corregiran el desequilibri que es dóna en les inversions imputables a cada una de les illes.\nSegons Josep Castells, portaveu de Més per Menorca al Parlament, aquest despropòsit té dues causes: “en primer lloc, les presses per aprovar un pla estratègic sense temps per preparar-lo i debatre’l com toca amb els consells insulars i, en segon lloc, l’obstinació del Govern per no debatre aquest Pla al Parlament, com ha insistit Més per Menorca que es fes: és evident que si aquest Pla s’hagués debatut al Parlament el resultat no hauria estat tan lamentablement discriminatori per a Menorca i les Pitiüses”\nEls menorquinistes també assenyalen que la relació de projectes és un calaix de sastre; combina projectes que ja estan definits i ja comptaven amb un finançament, amb projectes que no se sap si es podran finançar ni en quina quantitat. La qüestió és problemàtica perquè s’està donant per fet que es podran tirar endavant projectes, en alguns casos de cost multimilionari, sense tenir cap garantia de rebre’n el finançament necessari.\nFinalment, Més per Menorca denuncia que tota la retòrica del debat i el consens per elaborar aquest pla ha quedat desacreditat davant del fet irrefutable que gairebé tot el Pla presentat es preveu que sigui executat per les diverses conselleries de la CAIB, deixant la participació d’altres administracions a un nivell menys que testimonial. De fet, tots els projectes excepte tres - de trenta-nou - seran gestionats pel Govern.\nSegons el portaveu de Més per Menorca, Josep Castells, "és evident que el Pla s'ha fet de pressa i corrents, de cara a la galeria, ha primat la propaganda i que el Pla sortís, ha estat una gestió molt millorable en un tema d’importància tan cabdal per a les nostres Illes".\nAquests arguments centraran la posició de Més per Menorca en la compareixença que aquest capvespre fa el conseller de Fons Europeus davant del Ple del Parlament.


Torroella de Montgrí-l'Estartit-Illes Medes ha estat escollida, per 3r any, com una de les 100 destinacions més sostenibles del món, segons el rànquing que elabora la reconeguda associació internacional Green Destinations. Enguany, però, el municipi ha fet un pas més dins del llistat ja que ha obtingut el certificat Gold Award. Representa un nivell superior ja que s'obté després d'un rigorós procés d'avaluació i auditoria, en el qual s'analitzen un total de 114 indicadors relacionats amb la sostenibilitat. Per poder-hi accedir cal haver estat un any, com a mínim, en el rànquing Top 100, un pas previ per al qual s'han de complir 30 indicadors bàsics de sostenibilitat.\nSegons el comitè avaluador, Torroella de Montgrí-l’Estartit, a través de l’àrea de Destinació Turística de l'ajuntament, ha aplicat de manera excel·lent els criteris i indicadors establerts, en tots els àmbits de gestió de la destinació com són la conservació de la natura i el patrimoni, la gestió de residus, l’energia i el clima. Aquest premi també és un reconeixement als esforços de la destinació per mantenir l’atractiu turístic de cara al futur. No només s’han tingut en compte aspectes visibles com el patrimoni natural, sinó també d’altres aspectes intangibles com polítiques i plans de gestió que inclouen principis de desenvolupament sostenible.\nAmb els premis Top 100, Green Destinations vol distingir la feina que fan les destinacions a favor de la sostenibilitat i promoure casos de bones pràctiques. En l'avaluació i selecció dels guardonats hi participen un centenar d'experts internacionals. A l'Estat espanyol enguany s'han distingit 7 destinacions entre les 100 més sostenibles del món. El guardó va ser recollit per l'assessor turístic municipal, Josep Capellà, el 10 d'octubre, durant el Global Green Destinations Days, que es va fer a l'illa de Mali Lošinj (Croàcia).\nAquest reconeixement per a Torroella de Montgrí i l'Estartit s'afegeix al premi Global Low-Carbon Ecological Scenic Spot, concedit el passat setembre pel Global Forum on Human Settelments (GFHS), un organisme vinculat a l'ONU. En aquest cas, es va distingir la posada en marxa d'un model de desenvolupament sostenible i resilent, i haver integrat l'ecoturisme en la seva planificació. Hi va tenir un paper clau l'execució del projecte Life Pletera.\nLa regidora de Destinació Turística, Dúnia Oliveras, assegura que estar a la llista de les cent destinacions més sostenibles del món és molt important en termes de credibilitat de les actuacions que s'estan portant a terme a nivell local. Assegura, a més, que contribueix a la projecció internacional de la destinació i esperona a continuar sumant esforços des de l'àmbit públic i privat per avançar en polítiques de sostenibilitat. En aquest sentit, recorda que la sostenibilitat s’ha integrat com una prioritat en la gestió municipal, atesa la singularitat i l’alt valor mediambiental del territori, on hi conflueixen una gran diversitat d’espais i hàbitats, protagonitzats pel massís del Montgrí, les illes Medes, els aiguamolls del Baix Ter i la fèrtil plana agrícola. Actualment, el 67 % del terme es troba protegit dins dels Parc Natural i només un 10 % és sòl urbà.\nEl Parc Natural del Montgrí inicia el procés de renovació de la CETS\nBegur planta 40 alzines durant el Dia de la TerraLa celebració del Dia de la Terra va servir a Begur per plantar 40 alzines al costat del giratori d’Aiguablava. Alumnes de l’escola Dr Arruga de Begur, acompany


Posted on 9 Desembre 2020\nUs convoquem a l’Assemblea General Ordinària de l’Associació de Mares i Pares d’Alumnes de l’Escola Sant Martí que tindrà lloc demà dijous 10 de desembre de 18 a 20 h i serà en format online.\nEns hagués agradat celebrar l’assemblea fa ja algunes setmanes, però ha estat impossible. Com totes sabeu i viviu aquest és un curs especial en tots els àmbits de la vida, i fins ara no hem pogut organitzar la trobada en les condicions que es mereix.\nL’assemblea, a banda de ser un espai de revisió i projecció, és una oportunitat per trobar-nos i compartir. És per això que ens agradaria molt comptar amb la presència de totes vosaltres.\nPresentació i aprovació de la memòria d’activitats del curs 2019/2020\nPresentació i aprovació del balanç econòmic del curs 2019/2020\nPresentació i aprovació del projecte d’AMPA per al curs 2020/2021: actuacions generals i propostes de les comissions\nPresentació i aprovació del pressupost de l’AMPA per al curs 2020/2021\nBaixes i altes de l’Equip de Govern de l’AMPA (Equip de Coordinació)\nEspai de Debat i Reflexió:\nVolem dedicar una estona en petits grups a reflexionar sobre diferents temes i qüestions vinculades amb el dia a dia de l’AMPA, de l’escola i de les famílies.\nUs hi esperem, famílies!!!!!\nThis entry was posted in Comunicació, Junta and tagged AMPA, Assemblea.\nHola famílies associades de l’AMPA,\nUs convoquem a l’Assemblea Ordinària de l’AMPA de l’Escola Sant Martí.\nLLOC: gimnàs de l’Escola Sant Martí\nResum de la gestió de l’AMPA del curs anterior\nAprovació i tancament de l’estat econòmic de l’AMPA corresponent al curs anterior 2017/2018\nPresentació i aprovació del pressupost per al curs 2018/2019\nProjectes curs 2018/2019\n– Comissions: vacants en varies vocalies i equips\nInformació relativa a les Comissions i grups de Treball. Projectes d’aquest curs\nAl final de l’acte, totes les persones participants podran intervenir en el torn obert de paraula, dedicat a “precs i preguntes” de les persones sòcies assistents.\nAixí doncs, si tens dubtes, curiositat, o si vols dir la teva per millorar l’educació, l’alimentació o qualsevol altre qüestió referent als nostres fills/es i a la nostra Escola, VINE!!\nIMPORTANT: Us recordem que les famílies sòcies de l’AMPA, durant la celebració de l’Assemblea, gaudireu de servei gratuït de ludoteca per als vostres fills/es. Per organitzar-nos, envieu un mail informant que utilitzareu la ludoteca i per a quantes criatures al correu coord.extraescolarsstmarti@fundesplai.org\nCarmen Mañas, presidenta de l’AMPA Sant Martí\nThis entry was posted in Junta and tagged AMPA, Assemblea.\nEl 18 de juny, us esperem a l’assemblea\nPosted on 4 Juny 2015 Updated on 8 Setembre 2015\n(Informació actualitzada el 14.06.2015)\nEl proper dia 18 de juny a les 17 h a l’escola se celebrarà l’assemblea de socis de l’AMPA de l’escola Sant Martí, que tindrà aquest ORDRE DEL DIA\nPodeu consultar també L’ACTA DE L’ASSEMBLEA ANTERIOR.\nCom sabeu, l’assemblea és una de les principals eines a través de les quals les famílies sòcies de l’AMPA podem conèixer i decidir quines accions ha de portar a terme l’associació que ens representa. Per aquest motiu, és molt important poder comptar amb la participació del major nombre possible de famílies.\nCom és habitual, l’AMPA posa un servei gratuït de ludoteca al servei de les famílies que necessiten aquest servei per poder assistir a l’assemblea. Accediu al següent enllaç per fer-ne la reserva indicant si utilitzareu la ludoteca a partir de les 16.30h o de les 17.00h:\nThis entry was posted in Junta and tagged AMPA, Assemblea, Participació, Socis.\nPosted on 11 Novembre 2014 Updated on 28 Novembre 2014\nEn aquest ENLLAÇ trobareu la convocatòria de la pròxima assemblea general de l’AMPA de l’Escola Sant Martí, que se celebrarà el 25 de novembre a les 18 h.\nCom sabeu, la continuitat de les activitats de la nostra AMPA depen exclusivament de la participació i la implicació de les famílies que en som sòcies, per la qual cosa us animem a assistir a l’assemblea i participar activament en les activitats de l’associació.\nCom és habitual en les assemblees de l’AMPA, disposarem d’un servei de ludoteca que podeu utilitzar en el cas que necessiteu venir acompanyats dels vostres fills/filles.


Nou Servei. Test de Antígens COVID19 - Grupo Nordeste\nEl test d’antígens del virus SARS-CoV-2 és una prova diagnòstica d’infecció activa (PDIA) l’ús ha estat aprovat per l’OMS i el Ministeri de Sanitat de el Govern d’Espanya el passat mes de setembre, per contribuir en el diagnòstic ràpid de les infeccions per SARS-CoV-2. Aquesta eina «ofereix l’oportunitat d’un diagnòstic precoç i d’interrompre la transmissió de virus mitjançant aïllament dirigit». L’OMS subratlla que els test d’antígens «tenen un paper important en l’orientació de l’tractament de l’pacient, en la presa de decisions de Salut Pública i en la vigilància de l’Covid-19.\nAquesta PDIA serveix per detectar la presència de virus en un pacient. És una prova destinada a determinar la presència d’Infecció i per tant Contagiositat.\nÉs una prova d’ús professional, i la presa de mostra i revelat de resultats ha de ser realitzat per personal sanitari format específicament aquesta tècnica.\nLa necessitat de presentar un certificat de prova antígens covid, prèviament a l’accés en qualsevol acte de pública concurrència.\nLa necessitat de presentar un certificat de prova antígens covid, per accedir a un recinte per motiu de treball, obra, concurrència professional, artística o esportiva.\nLa realització “in situ” de tests massius simultanis per atendre les necessitats antecedents.\nGarantir el mínim risc sanitari, que s’estableix entre el temps de la realització del test i la concurrència immediata amb altres persones.\nFlexibilitzar els recursos i procediments, adequats a cada cas, per aplicar al control de flux el mínim temps d’espera per la realització del test, el resultat i el control d’accés al recinte. Donar suport a altres necessitats per saturació de la demanda\nPer a més informació o la contractació del servei clica aquí\nLa intervenció de les empreses, a través dels serveis de prevenció (SPRL), enfront de la\nexposició a la SARS-COV-2 està sent crucial. Correspon a les empreses avaluar el risc de\nexposició en què es poden trobar les persones treballadores en cadascuna de les tasques\ndiferenciades que realitzen i seguir les recomanacions que sobre el particular emeti el servei de\nprevenció, seguint les pautes i recomanacions formulades per les autoritats sanitàries.\nPRESTACION DEL SERVEI / ORGANITZACIÓ\nTres empreses expertes, en el camp d’organització d’esdeveniments en pública concurrènciaTres empreses expertes, en el camp d’activitat en actes de pública concurrència\nDOCTOR ON CALL (DOC) – Direcció mèdica i assistència sanitària.\nNORDESTE SERVICIOS INTEGRALES – Direcció de seguretat, control d’accessos, gestió de fluxos.\nPRODUCCIONES MARSELLÉS S.L. – Organització i logística.\nEXCEL.LENCIA DEL SERVEI\nEstudi de requisits i diagnosi de recursos per a cada servei\nDirecció mèdica col·legiada presencial\nEmplaçament del dispositiu sanitari al lloc de la concurrència\nExpedició del resultat, certificat, en 15’ des de la realització del test\nAuto test: l’equip es sotmet al test abans de l’inici del servei.\nTraçabilitat: registres d’origen, compra mèdica i fins l’administració dels tests.\nSeguiment de la evolució de les necessitats\nAdaptació als protocols i directrius de l’autoritat sanitària, de les mesures adoptades en el compromís per evitar la propagació del COVID-19.\nS’aplicaran en la producció processos de realització i processos de control alineats amb les normes ISO 9001:2008, ISO 14001 «Sistemas de Gestión Ambiental (SGA)», ISO 20121:2013 «Sostenibilidad de Eventos».\nEVENTS CORPORATIUS: AGÈNCIES I EMPRESES\nPROMOTORS I PRODUCTORES D’ESDEVENIMENTS\nARTISTES, MANAGERS, I REPRESENTANTS\nRECINTES LÚDICS I/O ESPORTIUS\nXARXES DE SALES: DE TEATRES, CINEMA, CONCERTS\nXARXA FEDERACIONS ESPORTIVES I CENTRES ESPORTIUS\nXARXES DE MUSEUS I SALES D’EXPOSICIONS\nCENTRES COMERCIALS, COMERÇOS I ESTABLIMENTS\nEMPRESES I MÚTUES DE PREVENCIÓ\nAJUNTAMENTS, ADMINISTRACIÓ I INSTITUCIONS PÚBLIQUES


Un tractament personalitzat contra el càncer - Real Academia Europea de Doctores\nUn tractament personalitzat contra el càncer\nJan 21, 2021 | Medicina i cirurgia\nProfessor de l’Institut Rappaport de Recerca en Medicina de l’Institut Tecnològic d’Israel, Premi Nobel de Química i acadèmic d’honor de la Reial Acadèmia Europea de Doctors-Barcelona 1914 (RAED)\nAaron Ciechanover, professor de l’Institut Rappaport de Recerca en Medicina de l’Institut Tecnològic d’Israel, Premi Nobel de Química i acadèmic d’honor de la Reial Acadèmia Europea de Doctors-Barcelona 1914 (RAED), es felicita com a membre de la junta d’assessors científics de la start-up israeliana OncoHost del test de seguiment oncològic patentat per aquesta firma per determinar si els tractaments que es poden administrar sobre pacients de càncer tenen efectivitat o, per contra, poden resultar contraproduents, resolent així un dels principals problemes en la lluita contra aquesta malaltia.\n“Amb aquesta prova es pot perfilar amb precisió als pacients que respondran a un tractament i a aquells que no en respondran. La idea és predir per avançat els marcadors biològics en el tractament de tumors. Com sabem, les persones són diferents entre si. Cadascun de nosaltres reacciona de manera diferent a diferents medicaments. La idea és trobar un perfil de proteïnes i d’altres components que pronostiquin amb alta certesa si el tractament que administrem a un pacient serà reeixit o no”, ha assenyalat aquests dies l’acadèmic d’honor de la RAED a diversos mitjans israelians. El test PROphet, en concret, mostra les proteïnes clau a la sang i indica si un tractament és l’adequat per a un pacient abans de la seva administració. Si determinades proteïnes són presents, la teràpia sobre el pacient funcionarà. Però si hi són presents altres formes de proteïnes, la immunoteràpia específica no serà eficaç.\n“Fins ara, el tractament contra el càncer ha estat el que jo anomeno una talla única. Bombardegem a l’pacient amb quimioteràpia, radioteràpia, amb enormes efectes secundaris …”\nPer a Ciechanover, “fins ara, el tractament contra el càncer ha estat el que jo anomeno una talla única. Bombardejar al pacient amb quimioteràpia, radioteràpia, amb enormes efectes secundaris. Ara serem molt més precisos. Proporcionarem un tractament que té molts menys efectes secundaris. I podem descobrir noves vies que participen en la carcinogènesi, el que ens permet desenvolupar nous fàrmacs. El futur de l’atenció personalitzada del càncer ja no és una realitat llunyana, sinó que està al nostre abast”.\nCiechanover va descobrir un dels principals processos cíclics de les cèl·lules, la producció de proteïnes, que ho va fer mereixedor del Premi Nobel de Química en 2004 al costat del també acadèmic d’honor de la RAED Avram Hershko i Irwin Rose pel seu descobriment de el sistema proteolític a través de la proteïna ubiquitina. Es tracta d’un sistema fonamental per netejar el cos de 40 proteïnes que si no funcionen correctament solen afavorir diverses malalties, incloent el càncer i diverses patologies cerebrals.\nPreviousIRPH o Euribor, una qüestió d’educació financera\nNextDe president a president\nNova missió a Burundi\nUna llar per a l’acompanyament


Actualitzada 26/05/2022 a les 06:13\nAmb la nova regulació de protecció de dades ha arribat l’enrenou ja esperat. Aquesta matèria sempre és complicada d’entendre: correus informatius, missatges a pàgines web, acceptació de cookies digitals obligatòries, etc. Hem d’adaptar-nos a la nova llei que va entrar en vigor el 17 de maig, que ha derogat l’anterior aprovada l’any 2003 i que ha estat vigent durant dinou anys. Ara es modifica per adaptar-la a la legislació europea, cosa que comporta noves obligacions, però també suposa el reconeixement de nous drets per als ciutadans i ciutadanes. Sense cap mena de dubte, cal posar-nos al dia perquè és un pas de gegant respecte de la normativa anterior, però del tot necessari davant l’aposta mundial pel desenvolupament digital.\nFent una anàlisi succinta trobem com els principals canvis de la nova llei són: l’obligació de nomenar un delegat de protecció de dades, tant a totes les administracions públiques com a algunes empreses privades; la substitució de la inscripció d’arxius pel registre d’activitats del tractament; les anàlisis de riscos i avaluacions d’impacte; la regulació d’un règim sancionador i el dret de l’afectat a ser indemnitzat. No podem deixar de ressenyar igualment que a partir d’ara, es requerirà el consentiment de l’interessat que haurà d’atorgar-se de manera separada si existeixen diferents finalitats com, per exemple, rebre publicitat o cedir les dades a un tercer.\nL’Agència Andorrana de Protecció de Dades (APDA) ha impulsat una campanya que té com a finalitat destacar el valor de tenir la deguda cura de les dades personals de les persones, que són aquelles que tenen especial influència en els drets fonamentals, les llibertats públiques de la persona i la seva intimitat, i estan a disposició de qualsevol persona per resoldre qualsevol dubte que es pugui plantejar amb relació al tractament. Ens hi haurem d’adaptar, però és del tot necessari disposar d’una legislació adaptada als estàndards europeus.\nProtecció de dades, altre xiringuito per a nous professionals i professors ensenyant una Llei infumable, i les dades personals continuaran circulant sense cap control. Vet aquí.\nProtecció ??? Rucades per mantenir gent a la cadira, però després se filtren totes i les institucions les primeres.\n#1 Desprotecció in crescendo\nMai,MAI ,les nostres dades han estat tan desprotegides! L'únic que patim és una complicació creixent per fer qualsevol cosa en nom de la p.d. la desprotecció va en la mateixa proporció! Tot lo digital es desprotecció,malgrat se'ns digui el contrari.


MARINA ABRAMOVIĆ I ULAY ESCRIUEN JUNTS UNA MEMÒRIA - ART I FOTOGRAFIA\nMarina Abramović i Ulay escriuen junts una memòria\nMarina Abramović i Ulay, els artistes de la performance i antics amants que empenyen les fronteres, es reuneixen per escriure una memòria junts. El llibre narra la seva relació creativa i romàntica de 12 anys, que va ser famosament pionera i tumultuosa respectivament.\nEn una entrevista amb Notícies artnet al debut de la seva nova exposició a la Boers-Li Gallery de Nova York, Ulay va explicar que havia plantejat la idea d’un llibre conjunt amb Marina durant la seva pròpia exposició a Bonn, unes poques setmanes abans.\nDurant la xerrada, em va semblar. ‘Ei, hi ha alguna cosa que no vam fer: escriure les nostres memòries, va dir. Per tant, potser ens reunim a l’agost per reunir-nos durant 10 dies o dues setmanes per treballar aquest manuscrit.\nHi ha tantes anècdotes increïbles que la majoria de la gent desconeix, i crec que val la pena llegir-les: sonaran a contes de fades.\nUlay i Abramović van empènyer l'art de la performance col·laborativa a una nova era extrema durant més d'una dècada junts com L'altre, trenant-se els cabells junts i asseguts d'esquena durant 17 hores a Relació en el temps (1977), un altre que sosté un arc i una fletxa junts amb la punta dirigida al pit d’Abramović, inhalant-se l’alè fins que es van desmaiar. La seva ruptura es va immortalitzar al Els amants el 1988, on es van separar de la Gran Muralla Xinesa. Es van reunir en la seva retrospectiva principal, L’artista és present , on portava vuit hores assegudes al dia mirant als ulls de l’espectador mentre Ulay feia una aparició sorpresa.\nAbramović va ser demandat per Ulay el 2015 per violació d'un contracte que cobria obres que havien fet juntes. Va guanyar els drets d'autor i l'acreditació completa per les seves peces conjuntes. La parella té des que es va esmenar , descrivint el seu temps junts com a extremadament important per a la història de l'art de la performance.\nCom Notícies artnet informes , La nova exposició d’Ulay, Renais Sense , inclou obres d'art col·laboratives, incloses les primeres juntes Relació a l’espai . La mostra se centra principalment en la seva fotografia en solitari. També té la intenció de llançar el seu projecte Catàleg d’aigües de la Terra més endavant el 2018 per respondre de manera creativa als problemes relacionats amb l’aigua potable neta a tot el món.\nA finals d'aquest mes, Abramović participarà en un grup amb el col·lectiu polític punk rus Pussy Riot. També treballa en un nou treball que l’electrocutarà amb un milió de volts, per debutar el 2020.\nUlay: Renais Sense, es troba a la Boers-Li Gallery, Nova York, del 4 de maig al 23 de juny\nh / t artnet\na què fan olor les calces usades?


Teràpia visual, tractaments optometria i visió | Visió i audició Terres de l'Ebre\nLa teràpia visual cada cop està més estesa degut als bons resultats si es treballa correctament. És molt important saber la etiologia del problema, ja que aquest fet ens permetrà fer el tractament idoni per a cada pacient. Així doncs, podrem tractar el problema mitjançant filtres, prismes, fototeràpia, lents d’estimulació, jocs de percepció, memòria i planificació, exercicis motors i de coordinació visual, estimulació en pantalla, programes informàtics i fins i tot amb ulleres de realitat virtual.\nAlgunes de les disfuncions visuals que es poden tractar amb la teràpia visual són l’ambliopia o “ull gandul”, l’estrabisme, problemes acomodatius o de visió binocular, disfunció de la motilitat ocular i/o problemes d’aprenentatge.\nMolts cops combinem la teràpia visual amb la d’estimulació neuro auditiva i la teràpia de moviments rítmics.\nLa teràpia visual sempre és personalitzada per a cada pacient.\nEn el nostre centre també fem neuro-rehabilitació visual en el cas de lesions cerebrals que han tingut repercussió en la visió. En aquests casos, depenent de la categorització i severitat de la lesió, el tractament serà des de prescripció de lents o prismes, tractaments de recuperació o teràpia visual.\nQuins tipus de tractaments es poden realitzar amb la teràpia visual?\nTractament de l’ambliopia o ull gandul\nTractament de problemes acomodatius\nTractament de visió binocular\nTractament de la motilitat ocular\nTractament dels problemes visuals derivats de lesions cerebrals


BENIARRÉS AL DIA: Es celebra el Dia de la Dona Treballadora a Beniarrés\nfede bona nit, descansa prou que aixo d´inventar cansa moLT\npodries ferte guionista en alguna serie o pelicula en serio eres bueno, muy bueno\nGràcies per eixes lloances tant hiròniques.\nEm pots dir que m'he inventat doncs he llegit l'article tres o quatre vegades i no ho trobe.\n13 de març de 2008 a les 7:30\nSegons han dir en el dinar de les mestresses de casa, l'ajuntament ha organitzat tots els actes i ha pagat 15€ per persona de 20€ que costava la plaça.\n16 de març de 2008 a les 17:26\nSemblant a l'any passat. Això vol dir que lo de pagar-ho l'any passat NO era un acte electoral.\n16 de març de 2008 a les 17:37


Albiol declara avui davant de la fiscalia - Badaweb Notícies\nAlbiol declara avui davant de la fiscalia\nDurant el dia d'avui, i tal com vam avançar ahir, el president del Partit Popular de Badalona, Xavier García Albiol, es presentarà a la fiscalia per defensar-se de les acusacions d'incitació a l'odi racial i a la xenofòbia. Iniciativa per Catalunya Els Verds Esquerra Unida i Alternativa, formació que ha presentat la denúncia, espera que la citació judicial serveixi perquè el debat sobre la immigració desaparegui de la pugna electoral. Així ho ha dit la portaveu d'Iniciativa, Laia Ortiz, qui ha alertat que cal posar fre a aquesta situació abans que ja sigui massa tard. Ahir mateix, també el president d'Esquerra Republicana, Joan Puigcercós, comparava Albiol amb l'exdirigent francès de l'extrema dreta, Jean-Marie Le Pen.\nPer la seva banda, Albiol manté el seu silenci, tot i que la cúpula del seu partit li ha donat suport. De fet, la presidenta del PP a Catalunya, Alícia Sánchez Camacho, i el president del grup municipal del PP a Barcelona, Alberto Fernández Díaz, acompanyaran Albiol a la seva declaració avui a la fiscalia. Després de la citació, caldrà esperar per saber si la fiscalia finalment decideix arxivar el cas o presenta una querella en el jutjat de guàrdia.


Avantatges de treballar a través de les intel·ligències múltiples - SomDocents\nPublicado poradmin 03/01/2020 Publicado en RecursosEtiquetas:Intel·ligències múltiples\nHoward Gardner, pare de la teoria de les ‘intel·ligències múltiples’ considerava que a través d’aquestes es podia aconseguir una visió més panoràmica del potencial i el talent dels alumnes. Així doncs, treballar a través de les intel·ligències múltiples només té avantatges. Fixa’t en aquests cinc:\n1. Permet desenvolupar un aprenentatge més personalitzat. No tots els alumnes són iguals. Cal descobrir quines són les seves habilitats i característiques úniques, per tal d’ajudar-los a créixer i a gaudir d’un aprenentatge d’èxit.\n2. Incrementa la motivació dels alumnes. Quan els infants i joves senten que fan allò què els agrada i que per tant, els motiva, ofereixen el millor de si mateixos. Un alumne motivat se sent capaç, útil i feliç i això és fantàstic per al seu futur com a estudiant i professional.\n3. Fa més precisa l’avaluació. Treballar a través de les intel·ligències múltiples també té avantatges per als docents. Gràcies a aquesta metodologia podem conèixer millor les fortaleses i habilitats dels alumnes i obtenir una fotografia més encertada de com són i què hem de fer per continuar estimulant i potenciant el seu aprenentatge.\n4. Serveix per a augmentar el seu potencial. De què pot servir a un alumne que té unes habilitats artístiques excepcionals que li exigim hores i hores de dedicació en matèries en les quals no és tan hàbil? Mitjançant l’aprenentatge que té en compte les intel·ligències múltiples, els alumnes poden potenciar el seu talent i desenvolupar les habilitats en les quals destaquen més.\n5. Transforma el nostre rol com a docents. Aquest model d’aprenentatge és, per altra banda, una oportunitat excel·lent per transformar el nostre rol com a docents. Ja no només som transmissors de coneixements. També ens podem convertir en guies i acompanyants en el camí que durà aquests infants a l’aprenentatge per a la vida.